41. ΝΟΜΟΣ 3218 της 26/30 Απρ.1955 (ΦΕΚ Α΄ 111) Περί τροποποιήσεως και συμπληρώσεως διατάξεών τινων του Α.Ν.1101/38, του Α.Ν.1391/38 και του Νόμ.6321/1934 και άλλων τινών διατάξεων. ΄Αρθρον μόνον.-1-3.(Αντικαθίστανται η παρ.2 του άρθρ. 50 Α.Ν.1101/1938, η παρ. 2 του άρθρ. 32 Α.Ν. 1391/1938 και η περιπτ. δ΄της παρ.2 του άρθρ.19 Νόμ.6321/1934). 4.Η υπό του άρθρ.8 (παρ.2) του Νόμ.1877/51 «περί κυρώσεως, τροποποιήσεως και συμπληρώσεως του Α.Ν.1791/51 κλπ. «προβλεπομένη οργανική θέσις Ανθυποπλοιάρχου Δικαστικού πληρούται κατόπιν αποφάσεως του Α.Ν.Σ. δια μετατάξεως εκ μονίμων Ανθυποπλοιάρχων Οικονομικών, πτυχιούχων της Νομικής τη αιτήσει των, εχόντων υπερπενταετή υπηρεσίαν εν τω Β.Ν. εξ ης υπερτριετή εις τον βαθμόν του Ανθυποπλοιάρχου. Δια την προαγωγήν του ούτω μετατασσομένου εις τον βαθμόν του Υποπλοιάρχου Δικαστικού προσμετράται ο διανυθείς εις τον βαθμόν του Ανθυποπλοιάρχου Οικονομικού χρόνος προς απόκτησιν των υπό του Ν.Δ.2923/54 «περί ιεραρχίας και προαγωγών κλπ.» απαιτουμένου τυπικού προσόντος προαγωγής, μετατρεπομένης άμα από της τοιαύτης προαγωγής της οργανικής θέσεως του Ανθυποπλοιάρχου Δικαστικού εις τοιαύτην Υποπλοιάρχου. 5.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 